	Dan u tjednu

(datum)
	Misna nakana
	Vrijeme

Mjesto

	Nedjelja

(13. 9. 2026.)

Sir 27, 30-28, 7

Rim 14, 7-9

Mt 18, 21-35
	Za župljane
	8,00

Petrijanec

	
	+ Kata i Antun Tomašek; Marija, Ivan i Vladimir  Smodek; ob. Banfić i Matečko; Branko i Siniša Košić; Kata Tomašek
	9,30

Nova Ves

	
	+ Ivan Kokot i ob. Kokot, Božić, Leskovar, Oreški, Štajerec; Branko, Mijo i Pavao Pongračić; Stjepan Kokot; Terezija i Đuro Sokač i Mirko Šćuric
	11,00

Petrijanec

	Ponedjeljak

Uzvišenje svetoga Križa

Iv  3, 13-17
	+ Aga i Ivan Klaus; Franjo i Slavko Križanec
	7,30

Petrijanec 



	Utorak

B. D. Marije Žalosna

Žalosna Gospa

Iv 19, 25-27
	+ Stjepan Videc i ob. Videc; Dragutin, Katica i ob. Zrinski; Ivica, Ružica i Marija Lazar; ob. Kralj, Dragutin Kraš, Goran Kamenar i ob. Ribić
	7,30

Petrijanec 



	Srijeda

Kornelije i Ciprijan

Iv 17, 11b-19
	+ Snježana i Branko Slijepčević; Josip i Siniša Telebar; Stjepan Krpač i Jakob Čelar

- kvatre -
	7,30

Petrijanec



	Četvrtak 

Hildegarda iz Bingena

Lk 7, 36-50
	+ Franjo Papec

~ klanjanje ~
	18,30

Petrijanec

	Petak

Josip Kupertinski

Lk 8, 1-3
	+ Ana i Stjepan Šerfezi

- kvatre -
	7,30

Petrijanec 



	Subota

Januarije

Mt 9, 35-38
	+ Josip i Josipa Bešvir i roditelji

- kvatre -
	7,30

Petrijanec

	Nedjelja

(20. 9. 2026.)

Iz 55, 6-9

Fil 1, 20c-24. 27a

Mt 20, 1-16
	Za župljane
	8,00

Petrijanec

	
	+ ob. Kramar, Bencek, Dukarić i Dombaj
	9,30

Nova Ves

	
	1. + Franjo, Pavao, Jela i Ivan Kereži; Stjepan, Marija i Mirko Pogan; Ana Panić

2. Na nakanu
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       13. 9. 2026. 
DVADESET  I ČETVRTA NEDJELJA  KROZ GODINU
Knjiga Sirahova  27, 30-28, 7
(Oprosti nepravdu svojemu bližnjemu, pa kada budeš molio, grijesi će se tvoji oprostiti.)
Poslanica svetoga Pavla  apostola Rimljanima   14, 7-9
(Živimo ili umiremo – Gospodinovi smo!)
Evanđelje po Mateju    18, 21-35
(Opraštaj, kažem ti, ne do sedam, nego do sedamdeset puta sedam!)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
Koliko puta oprostiti?
Može li čovjek živjeti bez opraštanja? Koliko puta oprostiti? To je pitanje mučilo apostola Petra, a zasigurno i nas dovodi u dvojbe.

Ako bismo postupali samo po ljudskomu pravu, bez Božjih zakona, kako bi izgledao život na ovomu svijetu? Da, nepravedno. Zar nismo svjedoci da zbog ravnodušnosti prema Božjim pravilima cvijeta korupcija? Budući da se sve više niječu Božji zakoni, a samovoljno nameću ljudski, nije ni čudno da je u društvu tolika zbrka, nered i nepravda. Prema Isusu istinska mjera opraštanja je oprost bez mjere. 

Isus to objašnjava u prispodobi o dvojici dužnika. Naviješta da je kraljevstvo nebesko slično kralju koji uređuje račune sa slugama. Kralj, znajući da su mu sluge dužne i da ne mogu vratiti dug, sagledava stvarnost i namjerava oprostiti dug. Doveli su mu visokoga dužnosnika, koji je dugovao deset tisuća talenata, što bi danas iznosilo oko nekoliko milijardi eura. Nesaglediva svota, koju je teško vratiti. Na temelju tadašnjega prava gospodar je odredio da se proda podanik i 
njegova obitelj kako bi se podmirio dug. Dakle, kralj traži pravdu, a to znači da
sluga ostaje bez svega, upada u potpunu bijedu, jer ostaje bez obitelji, slobode, baštine, visokoga položaja, moći i slave. Ako kralj primjeni pravdu sluga ostaje bez nade.
Međutim, sluga u panici pade ničice te ga preklinje govoreći: „Strpljenja imaj sa mnom, i sve ću ti vratiti.“ Hm. Sve će vratiti. Kako? Sluga zna da ne može vratiti tako ogroman dug, ali unatoč tomu moli gospodara za strpljenje. Evanđelje veli da se „Gospodar smilova tomu sluzi, otpusti ga i dug mu oprosti.“ Nečuveno! Dakle, izbrisao mu je cijeli dug. Bili danas neki pojedinac, tvrtka ili država učinili sličan pothvat nekomu običnom podaniku? Činom smilovanja sluga je slobodan, ne samo od duga, nego od nemilosti i siromaštva, koje mu je prijetilo i vraća se u život. Trebao bi biti posve zahvalan gospodaru za milosrđe, slijediti njegov primjer i imati milosrdno srce, kao i on. Međutim, tu nije kraj. Pohlepa, taj crvljivi korijen nebrojenih zala, ne da mu mira i što se događa? 

Potom Isus nastavi i reče: „A kada taj isti sluga izađe“, dakle, ne nakon tri dana, nego čim je izišao, nakon radosti oprosta, čim je postao slobodan i u život vratio sebe i svoju obitelj, naišao je na prijatelja, koji mu je dugovao nešto sitno u odnosu na njegov dug, pa ga poče daviti govoreći: „Vrati mi što si dužan“, uh!, tako veli on kojemu su milijarde oproštene. Imao je pravo na svoje, ali je nezahvalan, nema srca, jer nije sve u pravu, Bog mu je dao neizmjerno više, ljubav i milosrđe. On, kojemu je gospodar vratio život, sada drugomu oduzima život i traži da mu vrati dug. Tako postupaju nezahvalnici, koji se pozivaju na pravo bez milosrđa i osjećaja za ljubav, bez pravednosti, smilovanja i oprosta. 

U Božjemu djelovanju baštinimo razlog opraštanja: činiti ono što Bog čini, jer 'Bog hoće da se svi ljudi spase'. Mnogo smo puta na razne načine povrijeđeni, a i sami drugima nanosimo muke, stoga, da bi čovjek i društvo živjeli mirno i radosno, treba imati Božje srce, djelovati iz Božje ljepote i bogatstva ljubavi. Jer oprostiti znači pomoći drugomu hodati, disati, gledati, živjeti, radovati se, osloboditi ga, riješiti ga dugova i pritisaka. Ljudska logika baca u tamnicu i okove, nabija dug i produbljuje rane, ograničava i udaljuje od Isusa. Stoga je nužan pothvat koji je ljudima nelogičan, a to je oprostiti drugomu, pomoći mu umiriti savjest, živjeti i umrijeti u miru, spasiti dušu. Koliko oprostiti? „Sedam puta“ ne, nego „sedamdeset puta sedam“, tj. do mjere koja nadilazi našu brojčanu logiku i ulazi u logiku Božje ljubavi. I mi smo u svijetu, i pred nama su izazovi kao pred opakim slugom, možemo upasti u zamku grabežljivosti, ali, kada bismo se držali Kristova duha, naši bi ljudski i društveni odnosi bili sretniji. I zato, dok društvo stvara novi neetični i nepravedni društveni poredak, Crkva i kršćani pozvani su uroniti u otajstvo Isusa Krista i evangelizirati Crkvu i društvo, stvarati čovjeka u Božjemu duhu i kulturu milosrđa i oprosta. Dakle, nova evangelizacija je neodgodiva! (Dr. Alojzije Čondić)
***
Vjenčani:
Dalibor Pintarić, iz Gornje Voće, župa Donja Voća i Mihaela Kramarić, iz Nove Vesi

Čestitamo!

Umrli:

Aca Kovačević, 65 god., iz Strmca
Pokoj vječni daruj mu, Gospodine!
Upoznajmo svete

Sveti Kornelije i Ciprijan – spomendan 16. rujna

Danas slavimo dvojicu svetih biskupa mučenika, Kornelija i Ciprijana, koje povezuju prijateljstvo, međusobna pisma i zauzimanje za očuvanje crkvenoga jedinstva. 
U vremenu teškom po Crkvu Kornelije je 251. izabran za rimskoga biskupa. Za razliku od svog protivnika, protupape Novacijana, uspješno je zastupao stajalište da se onim kršćanima pokajnicima, koji su u progonstvu otpali od vjere, opet otvore vrata Crkve. Imao je veliku potporu kartaškog biskupa Ciprijana. Kad su za Decijeva nasljednika, cara Trebonijana Gala, opet buknuli progoni protiv kršćana, papa Kornelije protjeran je u Centumcella, gdje mu je odrubljena glava u lipnju 253. Tijelo mu je kasnije pokopano u Kalistovim katakombama. 
Ciprijan se rodio u Kartagi (sjeverna Afrika) oko 208. u bogatoj poganskoj obitelji. Obavljao je najprije službu odvjetnika i učitelja retorike, zatim se 246. obratio na kršćanstvo, postao svećenik a 248. kartaški biskup. Još kao katekumen položio je zavjet čistoće i podijelio siromasima velik dio svojih posjeda. Za Valerijanova progonstva bio je najprije protjeran u Curubis (danas Korba u Tunisu), a zatim pred licem svoje crkvene zajednice u Kartagi pogubljen na današnji dan 258. Svojim prigodnim spisima (dogmatskim, apologetskim, ćudorednim) i pismima uvrstio se među važne učitelje rane Crkve. O njemu piše sveti Jeronim: „Suvišno je govoriti o njegovoj veličini, kad su njegova djela sjajnija od sunca.“ 

	PRIMANJE SAKRAMENATA SVETE PRIČESTI I POTVRDE

Priprava za primanje sakramenata traje 2 godine:

- za SVETU PRIČEST – 2. i 3. razred

- za SVETU POTVRDU – 7. i 8. razred
Primanje sakramenata nije folklorni čin nego izraz vjere i ljubavi prema Bogu koji nas je prvi ljubio. Koliko nas je ljubio pokazao je u svomu Sinu Isusu Kristu koji je umro na križu i uskrsnuo da mi u njemu imamo život.

Roditelji, vi ste pozvani svoje dijete  uputiti putem Života i Ljubavi, iskoristite ovu prigodu ozbiljno i odgovorno. Neka po vašem primjeru dijete iskusi važnost života u vjeri.
Koliko smo odgovorni potvrđuje postojanost u prakticiranju vjerničkog života i nakon primanja sakramenata!


	Idu slon i slonica i drže se za surle...
U jednom momentu, ona ga pogleda i pita:
- Da li me stvarno voliš ili me samo vučeš za nos?
	Kako izgleda podizanje kredita u Hrvatskoj?
- Digneš čačkalicu, a vraćaš metar drva.

